**דודו דהאן** (נולד ב-8 בדצמבר 1971) הוא כדורגלן ומאמן כדורגל עבר ישראלי, העובד כיום כסוכן שחקנים, בעליה של חברת סוכנות השחקנים "סקאוטפוש".

לדהאן רישיון סוכן שחקנים מטעם מההתאחדות לכדורגל בישראל ובבלגיה.

קריירה כשחקן וכמאמן כדורגל
--------------------------

דהאן נולד וגדל בשכונת בקעה בירושלים, ובגיל צעיר הצטרף למחלקת הנוער של הפועל ירושלים, בה שיחק לאורך רוב הקריירה שלו כבלם. בשנת 1998 חתם בקבוצת בהפועל באר שבע. לאחר מכן, עבר במהלך העונה להפועל בית שאן. בתום עונתו השנייה בקבוצה ירד עמה לליגה הלאומית, ובקיץ 2000 חתם במדי האלופה ומחזיקת הגביע הפועל תל אביב. דהאן לא הצליח להשתלב בהרכב הקבוצה, ובעונתו השנייה במועדון נפצע כשנתקל בקורת השער במשחק ליגת המילואים, וקרע את הרצועה הצולבת בברכו. בתקופה זו, דהאן שולב בצוות המקצועי של הפועל תל אביב בתור מנהל מחלקת סקאוטינג. לאחר מכן חתם במכבי קריית גת. ב-2003 חתם בקבוצת נעוריו הפועל ירושלים, עד שלבסוף פרש במדי הקבוצה ממשחק פעיל לאחר עונה אחת.

בשנת 2005 מונה דהאן כמנהל ספורטיבי של בית"ר ירושלים, כאשר מאמן הקבוצה היה לואיס פרננדס. עונה לאחר מכן, הוחלף פרננדס על ידי אוסבלדו ארדילס. בתקופתו של דהאן כמנהל ספורטיבי זכתה בית"ר בשתי אליפויות ובשני גביעים.

בשנת 2007 החל לשמש כסוכן שחקנים ובמקביל מונה למאמנה של הכח עמידר רמת גן. בשנת 2009 עזב את תפקיד האימון, ועבר להתמקד בייצוג שחקנים כסוכן.

פעילותו כסוכן שחקנים
--------------------

דהאן עוסק בעיקר בהעברת שחקנים מישראל למועדון הכדורגל הסקוטי סלטיק ולמועדונים בליגת העל הבלגית. בשנת 2007 היה דהאן אחראי להעברתם של גילי ורמוט וסלים טועמה מהפועל תל אביב לגנט וסטנדרד לייז' בהתאמה. דהאן ייצג את אליניב ברדה בהעברתו מהפועל תל אביב לגנק. בשלב מאוחר יותר, ייצג דהאן את ברדה גם כאשר חזר לארץ לשחק בהפועל באר שבע.

דהאן המשיך לעבוד בתחילת דרכו בישראל ובבלגיה והעברותיהם של רמי גרשון (סטנדרד לייז'), איתן טיבי (שרלרואה) ועומר גולן (לוקרן) היו חלק מהעסקאות הראשונות שעשה בבלגיה. ב-2010 ייצג דהאן את שלומי ארבייטמן כאשר נרכש על ידי גנט בסכום של 1.5 מיליון אירו ממכבי חיפה. באותה שנה תיווך בעסקה לרכישת ליאור רפאלוב על ידי קלאב ברוז' ממכבי חיפה בסכום של 2.5 מיליון אירו. בהמשך ייצג את רפאלוב גם כאשר עבר לשחק באנדרלכט. באותה שנה, ייצג את בירם כיאל כאשר עבר ממכבי חיפה לסלטיק בעבור 1.2 מיליון פאונד.

בשנת 2011 ייצג את מאור בוזגלו במעברו ממכבי תל אביב לסטנדרד לייז'. באותה שנה, עמד מאחורי ההעברה של מאור מליקסון מהפועל באר שבע לקבוצת הכדורגל הפולנית ויסלה קרקוב, שהיה אז שחקן הכדורגל הישראלי הראשון ששיחק בליגת העל הפולנית. לאחר מכן, ייצג שחקן נוסף, דודו ביטון, שחתם גם הוא בויסלה קרקוב; ביטון המשיך להיות מיוצג על ידי דהאן כשעבר בהמשך לסטנדרט לייז', אפואל ניקוסיה ומריבור הסלובנית. באותה שנה ייצג מספר שחקנים ישראלים שחתמו במועדון הבלגי שרלרואה: איתן טיבי, מתן אוחיון, תמיר כחלון וחאתם עבד אלחמיד.

בשנת 2012 ייצג את אפה אמברוז במעברו לסלטיק ממועדון מ.ס. אשדוד. דהאן גם עמד באותה שנה מאחורי ההעברה של מרקו שולר מהפועל תל אביב ללגיה ורשה.

בשנת 2013, עמד דהאן מאחורי חתימתו של המאמן גיא לוזון כמאמן קבוצת הכדורגל הבלגית, סטנדרד לייז', יחד עם טל בן חיים הבלם. באותה שנה עבר קפטן הנבחרת הצעירה, ניר ביטון, לסלטיק ממ.ס. אשדוד בעבור מיליון אירו. בשנת 2014 עבר סנתיהו סלליך למריבור, והיה הישראלי הראשון ששיחק בליגת העל הסלובנית. עוד באותה שנה, ייצג את רמי גרשון וקני סייף במעבר שלהם לגנט. בשנת 2016 ייצג את אורלנדו סה במעברו ממכבי תל אביב לסטנדרד לייז'.

בשנת 2018 ייצג את גבי קניקובסקי במעברו מהפועל עכו למכבי נתניה. קניקובסקי המשיך להיות מיוצג על ידי דהאן, כאשר עבר ממכבי נתניה למכבי תל אביב. עוד באותה שנה, תיווך דהאן בהעברה של מרוואן כבהא להפועל באר שבע. בשנת 2019 תיווך דהאן בעסקת העברתו של גדי קינדה לבית"ר ירושלים. שנה לאחר מכן, עמד מאחורי העברתו של קינדה לקבוצת ספורטינג קנזס סיטי. עוד באותה שנה, דהאן תיווך בהעברתו של דן ביטון למועדון הבולגרי לודוגורץ. ביטון המשיך להיות מיוצג על ידי דהאן, כאשר עבר לשחק במכבי תל אביב. בשנת 2019 ייצג דהאן באחת ההעברות היקרות בהן ייצג: העברתו של סמואל קאלו לבורדו, תמורת תשעה מיליון אירו.

בשנת 2020, דהן תיווך בעסקת ההעברה של איסמאילה סורו מבני יהודה לסלטיק בעבור 2.5 מיליון אירו. עוד באותה שנה, ייצג את טאלב טוואטחה כאשר חתם במכבי חיפה.

בשנת 2021 ייצג את ליאל עבדה בהעברה ממכבי פתח תקווה לסלטיק. עוד באותה שנה, תיווך בעסקת העברת דין דוד למכבי חיפה. דהאן גם ייצג את מוחמד אבו פאני במשא ומתן שניהל עם מועדון מכבי חיפה.

בשנת 2022 דהאן ייצג את יונס מלדה במעברו מגנט למכלן תמורת שני מיליון אירו. כמו כן, דהאן ייצג את אושר דוידה במעברו מהפועל תל אביב לסטנדרד לייז'. דהאן ניהל באותה שנה את המשא ומתן בשם המאמן ברק בכר עם מכבי חיפה. כמו כן, דהאן עמד מאחורי העברתו של דני גרופר ללודוגורץ. כמו כן, תיווך בעסקת מאוויס צ'יבוטה מלודוגורץ למכבי חיפה.

בשנת 2023 ייצג את עדן קארצב במעברו לקבוצת איסטנבול בשאקשהיר.

קישורים חיצוניים
----------------

ויקישיתוף מדיה וקבצים בנושא **דודו דהאן** בוויקישיתוף

* פרופיל, באתר Transfermarkt
* פרופיל המאמן, באתר Transfermarkt
* שחקנים המיוצגים על ידי דודו דהאן
* הפרופיל של דודו דהאן באתר סקאוטפוש
* "הסוכן" - סרט תיעודי אודות דודו דהאן

הערות שוליים
------------

1. ↑  רשימת מייצגים רשומים בהתאחדות לכדורגל
2. ↑  היסטוריה | הפועל ירושלים - מועדון אוהדים, באתר הפועל ירושלים
3. ↑  גולן בר יוסף, דודו דהאן גמר את העונה, באתר ynet, 25 בינואר 2001
4. ↑  אופיר סער, "כל הזמן", דהאן: עם לואיס פרננדס, בית"ר היתה חזקה יותר, באתר nrg‏, 22 בדצמבר 2006
5. ↑  שרון קביליו, ‏דודו דהאן ייפגש עם אוהדי הכח עמידר ר"ג, באתר ONE‏, 4 בנובמבר 2008
6. ↑  יניב טוכמן‏, דודו דהאן בראיון: "פעם הפוליטיקה ניצחה את הכדורגל בבלגיה. כמו שקורה אצלנו", באתר וואלה!‏, 25 במרץ 2015
7. ↑  Transfer Latest – Mohammad Abu Fani pushing for move from Maccabi Haifa, OneFootball (באנגלית)
8. ↑  לי בוץ‏, גילי ורמוט סיכם בגנט, באתר וואלה!‏, 4 ביוני 2007
9. ↑  אלעד קליין, ‏ערך מוסף: האליפות של הפועל ב"ש מ-א' ועד ת', באתר ערוץ הספורט, 1 במאי 2017
10. 1 2  Gregor Kyle, Israeli centre-back Rami Gershon arrives for Celtic talks, Daily Record, ‏2013-01-03 (באנגלית)
11. ↑  דורון בן דור, ‏סקאוט גנט הבלגית נפגש עם שלומי ארבייטמן, באתר ONE‏, 20 בפברואר 2010
12. ↑  רשמית: ליאור רפאלוב חתם באנדרלכט, באתר ONE‏, 15 ביוני 2021
13. ↑  אתר למנויים בלבד  PA, ‏Kayal reports "t;inaccurate"t; - Celtic, The Telegraph, 5 October 2010
14. ↑  "Soccer From Galilee to Glasgow". *Haaretz* (באנגלית). נבדק ב-2023-02-07.
15. ↑  אופירה אסייג ליאור טימור, ‏מאור בוזגלו חתם לשנתיים בסטנדרד ליאז', באתר ONE‏, 19 באוגוסט 2011
16. ↑  מאור מליקסון נחת בקראקוב: אני שמח להיות פה, באתר ONE‏, 24 בינואר 2011
17. ↑  איציק יצחקי‏, דודו ביטון צפוי לחתום ביממה הקרובה בוויסלה קרקוב, באתר וואלה!‏, 5 ביולי 2011
18. ↑  איציק יצחקי‏, איתן טיבי חתם לשנתיים בשרלרואה, באתר וואלה!‏, 24 ביוני 2010
19. ↑  "Ambrose completes Celtic switch". *BBC Sport* (באנגלית בריטית). נבדק ב-2023-02-07.
20. ↑  מרקו שולר חתם בלגיה ורשה על חוזה לשלוש שנים, באתר ONE‏, 22 ביוני 2012
21. ↑  דוד בן שימול, גיא לוזון חתם בסטאנדרד ליאז' הבלגית, באתר ynet, 27 במאי 2013
22. ↑  אופירה אסייג, ‏בן חיים: בטוח שאני יכול לחזור לרמות הגבוהות, באתר ONE‏, 28 ביולי 2013
23. ↑  רשמית: ניר ביטון חתם ל-4 שנים בסלטיק, באתר ynet, 30 באוגוסט 2013
24. ↑  דורון בן דור, ‏סינטיהו סלליך חתם לשלוש עונות במאריבור, באתר ONE‏, 27 ביוני 2014
25. ↑  תחנה נוספת: רמי גרשון חתם בגנט, באתר ynet, 27 במאי 2014
26. ↑  וויליאם סוארס ואורלנדו סה הוצגו בסטנדרד ליאז', באתר ONE‏, 2 בספטמבר 2016
27. ↑  דוד בן שימול, גבי קניקובסקי חתם במכבי נתניה, באתר ynet, 25 ביולי 2018
28. ↑  יניב טוכמן‏, מה גבי קניקובסקי רוצה?, באתר וואלה!‏, 26 באוגוסט 2021
29. ↑  מוטי פשכצקי, ‏מרואן קבהא החליט לחתום בב"ש ולא במכבי תל אביב, באתר ערוץ הספורט, 31 בינואר 2018
30. ↑  שי ארצי, גדי קינדה חתם לארבע שנים בקנזס סיטי, באתר ישראל היום, 23 בינואר 2020
31. ↑  מחליף למלקום: סמואל קאלו הצטרף לבורדו, באתר ערוץ הספורט, 5 באוגוסט 2018
32. ↑  מאור רחמני, ‏רשמית: סורו חתם בסלטיק לארבע שנים וחצי, באתר ONE‏, 22 בינואר 2020
33. ↑  דורון בן דור, ‏רשמית: טאלב טוואטחה חתם במכבי חיפה, באתר ONE‏, 16 באוקטובר 2020
34. ↑  תומר חבז, ‏רשמית: ליאל עבדה חתם לחמש שנים בסלטיק, באתר ONE‏, 14 ביולי 2021
35. ↑  יניב טוכמן, שלמה וייס‏, דין דוד נמכר למכבי חיפה: הירוקים ישלמו 1.1 מיליון יורו ויצרפו שני שחקנים, באתר וואלה!‏, 28 ביוני 2021
36. ↑  שמעון אלבז, נשאר ירוק: מוחמד אבו פאני חתם במכבי חיפה עד 2026, באתר ynet, 14 בספטמבר 2021
37. ↑  מוטי פשכצקי, ‏בית חדש בבלגיה: יונס מלדה נרכש ע"י מכלן, באתר ערוץ הספורט, 15 ביוני 2022
38. ↑  דוידה: עוזב את הבית עם הרבה רגשות מעורבים, באתר ynet, 24 באוגוסט 2022
39. ↑  רשמית: ברק בכר חתם כמאמן מכבי חיפה עד 2024, באתר ישראל ספורט
40. ↑  שירי אלג'ם, ‏דני גרופר סגר את תנאיו בלודוגורץ, באתר ערוץ הספורט, 26 בפברואר 2022
41. ↑  דורון בן דור, החיזוק של החלון: צ'יבוטה חתם במכבי חיפה, באתר ynet, 2 בפברואר 2022
42. ↑  מוטי פשכצקי, ‏ליגיונר חדש: עסקת קארצב לבאשקשהיר נסגרה, באתר ערוץ הספורט, 30 בינואר 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011224802505171
* ISNI: 0000 0000 7112 292X
* VIAF: 100887379
* WorldCat: viaf-100887379

 |